
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2023 M. VASARIO 
2 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2023 METŲ BIUDŽETO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2023-04-13          
Šiauliai


Parengtas sprendimo projektas dėl Šiaulių miesto savivaldybės 2023 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 

Sprendimo projekto nauja redakcija parengta vadovaujantis Lietuvos Respublikos Vyriausybės nutarimais: 2023 m. sausio 25 d. nutarimu Nr. 57 „Dėl 2023 metų valstybės biudžeto asignavimų ir valstybės investicijų 2023-2025 metų programoje numatytų lėšų paskirstymo“, 2023 m. vasario 8 d. nutarimu Nr. 75 „Dėl Kelių priežiūros ir plėtros programos finansavimo lėšų naudojimo 2023-2025 metų sąmatos patvirtinimo“ ir 2023 m. kovo 29 d. nutarimu Nr. 204 „Dėl lėšų skyrimo“. 
Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2023 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės 2023 m. balandžio 4 d. posėdžio nutarimais (VAK protokolas Nr. 189).

Sprendimo projektas išdėstomas nauja redakcija. 
.	Sprendimo projekte pajamos ir asignavimai didinami 2 126,8 tūkst. Eur:
	1 974,0 tūkst. Eur didinamos Miesto infrastruktūros objektų priežiūros, modernizavimo ir plėtros programos (04 programa) Kelių priežiūros ir plėtros programos lėšos (KPPP), skirtos vietinės reikšmės kelių objektams finansuoti. Lėšų asignavimų valdytojas – Administracija (Miesto ūkio ir aplinkos skyriaus 2023-03-20 raštas GF-95); 
	1,3 tūkst. Eur didinamos Savivaldybės veiklos programos (11 programa) valstybės biudžeto lėšos (VB), skirtos išlaidų, susijusių su užsieniečių, pasitraukusių iš Ukrainos laikinu apgyvendinimu, kompensavimui. Asignavimų valdytojas – Administracija (Apskaitos skyriaus 2023-04-04 raštas GDA-46); 
	15,0 tūkst. Eur mažinamos Švietimo prieinamumo ir kokybės užtikrinimo programos (08 programa) valstybės biudžeto lėšos (VB (VIP)), skirtos Rėkyvos progimnazijos pastato rekonstravimui ir pastato statybai. Asignavimų valdytojas – Administracija (Projektų valdymo skyriaus 2023-03-29 raštas Nr. GF-114); 
	162,0 tūkst. Eur didinamos Švietimo prieinamumo ir kokybės užtikrinimo programos (08 programa) ir 2,0 tūkst. Eur Kultūros plėtros programos (02 programa) savivaldybės biudžeto lėšos (SB), gautos iš Savivaldybės valdomų įmonių skiriamų dividendų (Ekonomikos ir investicijų skyriaus 2023-04-03 raštas Nr. GF-126). Lėšos tarp asignavimų valdytojų paskirstomos taip: 150,9 tūkst. Eur asignavimų valdytojas – Administracija ir 13,1 tūkst. Eur asignavimų valdytojas – Gytarių progimnazija. Lėšos skiriamos švietimo įstaigų (Dainų muzikos mokyklos, Dailės mokyklos, „Dagilėlio“ dainavimo mokyklos ir Juliaus Janonio gimnazijos) pastatų stogų atnaujinimui, „Saulėtekio“ gimnazijos sporto aikštyne drenažo sistemos ir linijinio vandens surinkimo sistemos įrengimui, Gytarių progimnazijos paprastojo remonto darbų projektavimui (Švietimo skyriaus 2023-03-23 raštas Nr. GDA-35 ir 2023-04-06 raštas Nr. GDA-45 bei Sporto skyriaus 2023-03-31 raštas Nr. GDA-40) ir Prisikėlimo aikštės taktinio žemėlapio ir Saulės aikštės, pritaikyto neįgaliesiems atstatymo darbams (Projektų valdymo skyriaus 2023-03-23 raštas Nr. GF-104);
	2,5 tūkst. Eur didinamos Švietimo prieinamumo ir kokybės užtikrinimo programos (08 programa) įstaigų pajamų lėšos (PL). Lėšų asignavimų valdytojai – Centro pradinė mokykla – 0,2 tūkst. Eur (Centro pradinės mokyklos 2023-03-29 raštas Nr. BGF-618), l/d „Coliukė“ – 0,5 tūkst. Eur (l/d „Coliukė“ 2023-03-30 raštas Nr. BGF-625), l/d „Trys nykštukai“ – 1,3 tūkst. Eur (l/d „Trys nykštukai“ 2023-04-05 raštas Nr. BGF-721), l/d „Žilvitis“ – 0,5 tūkst. Eur (l/d „Žilvitis“ 2023-03-28 raštas Nr. BGF-599).
.	336,5 tūkst. Eur perskirstomi patvirtinti asignavimai tarp programų ir asignavimų valdytojų
	74,8 tūkst. Eur perskirstomi tarp programų taip:
. 60,0 tūkst. Eur mažinamos Aplinkos apsaugos programos (03 programa) savivaldybės biudžeto lėšos (SB) (asignavimų valdytojas – Administracija), kadangi gautas papildomas finansavimas iš Lietuvos Respublikos Aplinkos ministerijos (Projektų valdymo skyriaus 2023-03-29 raštas Nr. GF-114). Ta pačia suma (60,0 tūkst. Eur) didinamos Socialinės paramos įgyvendinimo programos (10 programa) savivaldybės biudžeto lėšos (SB) projekto „Kompleksinės paslaugos šeimai (KOPA)“ finansavimui (asignavimų valdytojas – Administracija), kol bus pasirašyta sutartis ir lėšos bus grąžintos į Savivaldybės biudžetą (Socialinių paslaugų skyriaus 2023-04-03 raštas Nr. GDA-44); 
. 14,8 tūkst. Eur mažinamos Bendruomeninės sveikatos programos (09 programa) savivaldybės biudžeto praėjusių metų likučių lėšos SB(LIK) (asignavimų valdytojas – Administracija), įgyvendinus projektą „Geležinkelių transporto aplinkos apsaugos priemonių (triukšmą slopinančių priemonių) diegimas Šiaulių miesto savivaldybėje“ liko sutaupytos lėšos (Projektų valdymo skyriaus 2023-03-29 raštas Nr. GF-114) ir 13,8 tūkst. Eur didinamos Socialinės paramos įgyvendinimo programos (10 programa) savivaldybės biudžeto praėjusių metų likučių lėšos SB(LIK) projekto partnerio automobiliui įsigyti (asignavimų valdytojas – Administracija) (Projektų valdymo skyriaus 2023-03-23 raštas Nr. GF-104) ir 1,0 tūkst. Eur didinamos Švietimo prieinamumo ir kokybės užtikrinimo programos (08 programa) savivaldybės biudžeto praėjusių metų likučių lėšos SB(LIK) Gytarių progimnazijos paprastojo remonto darbų projektavimui daliniam finansavimui (asignavimų valdytojas – Gytarių progimnazija) (Švietimo skyriaus 2023-03-23 raštas Nr. GDA-35);
	261,7 tūkst. Eur perskirstomi tarp asignavimų valdytojų taip: 
.	0,9 tūkst. Eur mažinamos Švietimo prieinamumo ir kokybės užtikrinimo programos (08 programa) savivaldybės biudžeto lėšos (SB), asignavimų valdytojas – Administracija ir skiriamos asignavimų valdytojui – Gytarių progimnazijai paprastojo remonto darbų projektavimo daliniam finansavimui (Švietimo skyriaus 2023-03-23 raštas Nr. GDA-35); 
.	190,8 tūkst. Eur mažinamos Socialinės paramos įgyvendinimo programos (10 programa) lėšos valstybinėms funkcijoms atlikti (VB(VF)), asignavimų valdytojas – Administracija ir skiriamos asignavimų valdytojui – Socialinių paslaugų centrui Užimtumo didinimo programos vykdymui (Socialinių paslaugų skyriaus 2023-04-03 raštas Nr. GDA-44);
.	50,0 tūkst. Eur mažinamos Socialinės paramos įgyvendinimo programos (10 programa) savivaldybės biudžeto lėšos (SB), asignavimų valdytojas – Administracija ir skiriamos asignavimų valdytojui – Socialinių paslaugų centrui pastato (Tilžės g. 638) remontui (Socialinių paslaugų skyriaus 2023-04-03 raštas Nr. GDA-44);
.	20,0 tūkst. Eur mažinamos Savivaldybės veiklos programos (11 programa) savivaldybės biudžeto praėjusių metų likučių lėšos SB(LIK), asignavimų valdytojas – Administracija ir skiriamos asignavimų valdytojui – Dailės mokyklai higienos patalpų (tualetų) su specialia santechnine įranga, pritaikytų neįgaliesiems, įrengimui (Švietimo skyriaus 2023-03-30 raštas Nr. GDA-39).
Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2023–2025 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės administracijos direktoriaus patvirtinti savivaldybės biudžeto pajamų ir programų finansavimo bei programų vykdytojų veiklos planai. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas - patarėja Irena Paliulytė, tel. 59 62 71, vyr. specialistė Janina Rusteikienė, tel. 59 62 93, vyr. specialistė Dovilė Jozonienė, tel. 59 62 73, vyr. specialistė Asta Ibėnienė, tel. 59 62 75.
Numatomo teisinio reguliavimo poveikio vertinimo rezultatai. Vertinimas neatliekamas.

